આ પણને સૌને હવે ટાઇમલેપ્સ વીડિયોનો પરિચય તો છે જ. આકાશમાં ઝડપભેર ઊંચે ચઢતો સૂર્ય, ઝપાટાભેર ચઢી આવતાં ચોમાસાંનાં વાદળો, ફટાફટ ખીલી જતું ફૂલ વગેરે વીડિયો આપણે જોઈએ છીએ તે ટાઇમલેપ્સની કરામત છે. લાંબો સમય લેતી પ્રક્રિયાના સળંગ ફોટોગ્રાફ્સ લઈને તે બધાની ફ્રેમસ્પીડ વધારીને લાંબી પ્રક્રિયાને ટૂંકા વીડિયોમાં ફેરવી નાખતા ટાઇમલેપ્ટ વીડિયો તૈયારર કરવા એ એક સમયે બહુ મુશ્કેલ અને ખાસ પ્રકારનાં સાધનો માગી લેતી પ્રક્રિયા હતી. હવે સ્માર્ટફોન કે કેમકોર્ડરથી પણ એ શક્ય છે.